CELEX: 52009PC0460
Language: da
Date: 2009-09-08
Title: Forslag til Rådets afgørelse om den holdning, Fællesskabet skal indtage i Rådet for Den Internationale Juteundersøgelsesgruppe til udvidelse af overenskomsten om fastlæggelse af kommissoriet for Den Internationale Juteundersøgelsesgruppe af 2001

Vigtig juridisk meddelelse

|

52009PC0460

Forslag til Rådets afgørelse om den holdning, Fællesskabet skal indtage i Rådet for Den Internationale Juteundersøgelsesgruppe til udvidelse af overenskomsten om fastlæggelse af kommissoriet for Den Internationale Juteundersøgelsesgruppe af 2001  /* KOM/2009/0460 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 8.9.2009KOM(2009) 460 endeligForslag tilRÅDETS AFGØRELSEom den holdning, Fællesskabet skal indtage i Rådet for Den Internationale Juteundersøgelsesgruppe til udvidelse af overenskomsten om fastlæggelse af kommissoriet for Den Internationale Juteundersøgelsesgruppe af 2001BEGRUNDELSEDen internationale overenskomst om fastlæggelse af kommissoriet for Den Internationale Juteundersøgelsesgruppe af 2001 blev godkendt af Det Europæiske Fællesskab ved Rådets afgørelse 2002/321/EF af 15. april 2002. Overenskomsten trådte i kraft den 27. april 2002 for en otteårig periode og udløber den 26. april 2010, medmindre den forlænges.På mødet i Rådet for Den Internationale Juteundersøgelsesgruppe i Dhaka den 5. og 6. april 2009 traf medlemmerne enstemmigt en foreløbig aftale om forlængelse af arbejdet i Den Internationale Juteundersøgelsesgruppe med en indledende periode på to år, i overensstemmelse med regel 25, litra b), dog under forbehold af de nationale myndigheders formelle godkendelse. Denne forlængelse vil give medlemmerne tilstrækkelig tid til at evaluere gruppens arbejde og derefter, efter en yderligere forlængelse på to år, beslutte, om der skal føres forhandlinger om en efterfølgende overenskomst.Det Europæiske Fællesskabs deltagelse i overenskomsten er i overensstemmelse med dets enekompetence.Den foreslåede afgørelse berører ikke på nogen måde Det Europæiske Fællesskabs bidrag til det administrative budget for Den Internationale Juteundersøgelsesgruppe, som fortsat forfalder hvert regnskabsår.Formålet med dette forslag er at bemyndige Det Europæiske Fællesskab til at stemme for forlængelse af overenskomsten.I lyset af ovenstående foreslår Kommissionen, at Rådet vedtager vedlagte afgørelse.Forslag tilRÅDETS AFGØRELSEom den holdning, Fællesskabet skal indtage i Rådet for Den Internationale Juteundersøgelsesgruppe til udvidelse af overenskomsten om fastlæggelse af kommissoriet for Den Internationale Juteundersøgelsesgruppe af 2001RÅDET FOR DEN EUROPÆISKE UNION HAR –under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, andet afsnit,under henvisning til forslag fra Kommissionen[1], og,ud fra følgende betragtninger:(1) Overenskomsten om fastlæggelse af kommissoriet for Den Internationale Juteundersøgelsesgruppe af 2001 blev undertegnet og indgået på vegne af Det Europæiske Fællesskab den 15. april 2002 ved Rådets afgørelse 2002/312/EF[2].(2) I henhold til regel 25, litra a) og b), udløber overenskomsten om fastlæggelse af kommissoriet for Den Internationale Juteundersøgelsesgruppe af 2001 den 26. april 2010, medmindre den ved afgørelse truffet af Rådet for Den Internationale Juteundersøgelsesgruppe forlænges med én eller to perioder, dog højst fire år i alt.(3) En forlængelse af overenskomsten er i Det Europæiske Fællesskabs interesse.(4) Det Europæiske Fællesskabs holdning i Den Internationale Juteundersøgelsesgruppe bør fastlægges -TRUFFET FØLGENDE AFGØRELSE:Eneste artikelDet Europæiske Fællesskabs holdning i Den Internationale Juteundersøgelsesgruppe er at stemme for, at overenskomsten om fastlæggelse af kommissoriet for Den Internationale Juteundersøgelsesgruppe af 2001 forlænges med én eller to perioder, dog højst fire år i alt, og at denne forlængelse meddeles De Forenede Nationers generalsekretær.Udfærdiget i Bruxelles, denPå Rådets vegneFormand [1] EUT C[2] EFT L 112 af 27.4.2002, s. 34.